એમસીએક્સ પર વિવિધ કોમોડિટી વાયદાઓમાં સાંજે પાંચ વાગ્યા સુધીના પ્રથમ સત્રમાં ૨,૪૪,૫૬૦ સોદામાં રૂ.૧૨,૧૨૮.૧૦ કરોડનું ટર્નઓવર નોંધાયું હતું. કીમતી ધાતુઓમાં સોના-ચાંદીના વાયદામાં સામસામા રાહ હતા. સોનામાં સુધારો હતો, તો ચાંદી નરમ રહી હતી. બિનલોહ ધાતુઓમાં મિશ્ર વલણ હતું. એનર્જીમાં ક્રૂડ તેલમાં સાંકડો ઘટાડો ભાવમાં રહ્યો હતો. કૃષિ કોમોડિટીઝમાં કોટનમાં નીચી સપાટીએ ટેકો રહેતાં ભાવ વધી આવ્યા હતા. ક્રૂડ પામતેલમાં પ્રત્યાઘાતી ઘટાડો થયો હતો. એલચીમાં તેજીની ચાલ મક્કમ બની વાયદા વધુ વધ્યા હતા. મેન્થા તેલમાં સીમિત સુધારો હતો.